CELEX: C2006/154/61
Language: hu
Date: 2006-07-01 00:00:00
Title: F-49/06. sz. ügy:  2006. május 9-én  benyújtott kereset – Nijs kontra Számvevőszék

1.7.2006   
            
            
               HU
            
            
               Az Európai Unió Hivatalos Lapja
            
            
               C 154/26
            
         2006. május 9-én benyújtott kereset – Nijs kontra Számvevőszék
   (F-49/06. sz. ügy)
   (2006/C 154/61)
   Az eljárás nyelve: francia
   Felek
   
      Felperes: Bart Nijs (Bereldange, Luxemburg) (képviselő: F. Rollinger ügyvéd)
   
      Alperes: Európai Számvevőszék
   Kereseti kérelmek
   
               —
            
            
               A Közszolgálati Törvényszék semmisítse meg a kinevezésre jogosult hatóságnak a felperest 2005-ben elő nem léptető határozatát, valamint az összes ehhez kapcsolódó és/vagy ezt követően hozott határozatot;
            
         
               —
            
            
               a Közszolgálati Törvényszék rendelje el a felperes által elszenvedett vagyoni és nem vagyoni kár megtérítését;
            
         
               —
            
            
               a Közszolgálati Törvényszék kötelezze az Európai Számvevőszéket a költségek viselésére.
            
         Jogalapok és fontosabb érvek
   Keresetének alátámasztására a felperes mindenekelőtt az alábbiakra hivatkozik:
   
               1.
            
            
               a 2003. évi értékelési jelentése meghamisításának a 2004. évi értékelési eljárásra vonatkozó következményei;
            
         
               2.
            
            
               a személyi állomány jogbiztonsága, a tisztviselőket illető egyenlő bánásmód és a gondos ügyintézés elveinek az alperes által kidolgozott új értékelési rendszer felperesre való alkalmazása során történt megsértése;
            
         
               3.
            
            
               az a tény, hogy egyik munkatársát jogellenesen bízták meg ideiglenesen magasabb feladatkör ellátásával;
            
         
               4.
            
            
               az a tény, hogy egyik felettese feladatkörét jogellenesen gyakorolta;
            
         
               5.
            
            
               e felettes személyiségének elégtelen integritása;
            
         
               6.
            
            
               a hatáskör többrendbeli túllépése és az EK-Szerződés egyrendbeli megsértése.